William, Catherine 'hartseer' oor verpleegster se dood | Nuus24
William, Catherine 'hartseer' oor verpleegster se dood
London – Brittanje se prins William en sy vrou, Catherine, die hertogin van Cambridge, het gesê hulle is hartseer oor die dood van 'n verpleegster wat selfmoord gepleeg het."Hul koninklike hooghede is altyd so wonderlik versorg deur almal by die King Edward VII-hospitaal en hul gedagtes en gebede is met Jacintha Saldanha se familie, vriende en kollegas in die baie hartseer tyd," lui 'n verklaring van William se kantoor.Die King Edward VII-hospitaal het Vrydag die dood van Jacinda Saldanha bevestig.Saldanha het die telefoon beantwoord toe omroepers van Sydney se 2Day FM gebel het en die stem van koningin Elizabeth II en prins Charles nagemaak het. Saldanha het toe die telefoon aan 'n kollega gegee en dié het toe inligting oor Catherine se gesondheid aan hulle verskaf.Saldanha se lyk is Vrydag gevind en die polisie het gesê haar dood word nie as verdag beskou nie. Die hospitaal weier om kommentaar te lewer op mediaberigte dat sy selfmoord gepleeg het.Die koninklike familie het nie gekla oor die voorval nie, maar dit het 'n mediastorm veroorsaak en John Lofthouse, hoof- uitvoerende beampte van die hospitaal, het gesê personeel het Saldanha "deur die moeilike tyd" probeer help.Die twee omroepers is intussen van die lug gehaal.– Volg Nuus24 op Twitter
Thursday Pretoria - 18:20 PMRoad name: Eskia Mphahlele Drive NorthboundSLOW TRAFFIC approaching Mabopane HighwayThursday Pretoria - 18:19 PMRoad name: Solomon Mahlangu Drive NorthboundDELAYS betweenthe N4 Highway Interchange and Mamelodi East